open-index/open-wikipedia-markdown huggingface dataset:
Papiro

[thumb|280px|*Papiroan idatzitako [Hilen Liburua*-ren zati bat]]
**Papiroa** (latinezko *papȳrus*-etik, eta hura antzinako grezierazko *πάπυρος*-tik) xafla paperkara da, *Cyperus papyrus* landarearen bihotzetik ateratzen dena. Antzinako Egipton eta gertuko herrialde batzuetan eskuizkribuak idazteko oso erabilia izan zen.

## Landarea 
Sustraia laburra, sendoa eta zurtsua du, kolorez gorrixka; zurtoina, aldiz, berdea, hiru ertzekoa eta hostorik gabea da. Hostoa zurtoin antzuen buruetan izaten du, luze estua. Ginbail-itxuran antolatutako lorea du, kolorez hori marroixka; fruitua intxaurraren formakoa du, hori marroixka hura ere. Antzina, papera egiteko erabiltzen zen papiro-zurtoinaren barruko zuntza. Berez, Afrikako tropiko inguruetan eta Nilo ibaiaren inguruan hazten da papiroa. Gaur egun, etxe barruko landare apaingarri gisa erabiltzen da gehienbat.

## Historia eta fabrikazioa 
Papiro-orriak egiteko, papiro-landarearen zurtoinaren barnealdea zerrenda luzaranetan zatitzen zen&nbsp; eta zerrenda horiek elkarren alboan ezartzen ziren; haien gainean zabaletara ebakitako beste zerrenda batzuk ezartzen ziren. Ondoren, gainean pisua jarriz estutzen ziren, eta, lehortzen zirenean, papirozko bi geruzak elkarri itsatsirik geratzen ziren eta orri malgu bat lortzen zen. Obra bereko papiro-orriak aske utzi beharrean buztinez lotzen ziren, eta bildukin luzetan gordetzen zituzten. Papiro zaharrenak, K.a. 3000. urte ingurukoak, Egipton aurkituak dira; Grezian eta Erromatar Inperioan ere erabili ziren. Hasierakoak letra hieratikoz idatziak dira, eta geroagokoak hieroglifo idazkeraz, latinez eta grezieraz, besteak beste. Papiroetan, literatura-lanez gainera (Aristotelesen *Atenasen hondamena,* esaterako), eskutitzak eta agiriak ere aurkitu dira idatzita, eta, haiei esker, antzinako gizarteari eta bizitzari buruzko berriak ezagutu ahal izan dira.

## Ikus gainera 
* Papera
* Zelulosa

## Erreferentziak 
## Bibliografia 
* Wolfgang Kosack: Schenute von Atripe De judicio finale. Papyruskodex 63000.IV im Museo Egizio di Torino. Einleitung, Textbearbeitung und Übersetzung herausgegeben von Wolfgang Kosack. Berlin 2013, Verlag Brunner Christoph, 

## Kanpo estekak
Iguana

**Iguana** Iguanidoen familiako narrasti ezkatatsuen izen arrunta da.

## Taxonomia 
Familia sailkatzeko bi teoria erabiltzen dituzte adituek, tradizionala eta Frostek proposaturikoa.

### Tradizioanala 
* Corytophaninae subfamilia.
* Crotaphytinae subfamilia.
* Hoplocercinae subfamilia.
* Iguaninae subfamilia.
* Leiocephalinae subfamilia.
* Leiosaurinae subfamilia.
* Liolaeminae subfamilia.
* Oplurinae subfamilia.
* Phrynosomatinae subfamilia.
* Polychrotinae subfamilia.
* Tropidurinae subfamilia.

### Frosten sailkapena 
* *Amblyrhynchus* generoa.
* *Anolis* generoa.
* *Brachylophus* generoa.
* *Conolophus* generoa.
* *Ctenosaura* generoa.
* *Cyclura* generoa.
* *Dipsosaurus* generoa.
* *Iguana* generoa.
* *Sauromalus* generoa.
* *Armandisaurus* generoa (†).
* *Lapitiguana* generoa (†).
* *Pumila* generoa (†).

## Galeria 

Fitxategi:Tulum-iguana-001.jpg|*Ctenosaura similis*
Fitxategi:AA_Iguana_Fot_Ars_Summum.JPG|Iguana berdea
Fitxategi:Iguana delicatissima.jpg
Fitxategi:Amblyrhynchus cristatus 1.jpg
Fitxategi:63 Building guana.jpg|Iguana berdea
Fitxategi:Divingiguana.jpg
Fitxategi:Iguana iguana 2 AB.jpg|Iguana berdea
Fitxategi:Iguanamexico.jpg|*Ctenosaura similis*

## Erreferentziak
Tim Roth

**Simon Timothy "Tim" Roth** (1961eko maiatzaren 14a, Dulwich, Londres) ingeles aktore bat da. Berak antzeztutako filma ospetsuenen artean hauek daude: *Reservoir Dogs*, *Pulp Fiction*, *Rob Roy*, *Four Rooms*, *Everyone Says I Love You*, *The Million Dollar Hotel*, *Planet of the Apes* eta *The Incredible Hulk*.

## Kanpo estekak 
* Tim Roth aktorearen webgune ez ofiziala 
* Tim Roth aktorearen IMDBko fitxa ikusgai
Nolwenn Leroy

**Nolwenn Leroy** (Saint-Renan, Frantzia, 1982ko Irailaren 28a) bretainiar abeslari bat da. 2010. urtean argitaratutako *Tri martolod* bretainiar abesti herrikoiaren single eta bideoklipak goraipamen ugari jaso zituen, *La Jument de Michao* bretainiar abesti herrikoiaren bideokliparekin ere beste horrenbeste gertatu zen.

## Iruditegia 

Irudi:Nolwenn Leroy singing.jpg|2010ean.
Irudi:Nolwenn Leroy 2011.jpg|2011an.
Irudi:Photo - Festival de Cornouaille 2011 - Nolwenn Leroy en concert le 22 juillet - 014.jpg|2011an.
Irudi:Photo - Festival de Cornouaille 2011 - Nolwenn Leroy en concert le 22 juillet - 028.jpg|2011an.

## Diskografia 
### Albumak 
* 2003: *Nolwenn*
* 2005: *Histoires Naturelles*
* 2007: *Histoires Naturelles Tour* (Olympia 2006)
* 2009: *Le Cheshire cat & moi* (Cheshire Katua nirekin)
* 2010: *Bretonne* (Bretainiarra)
* 2011: *Bretonne* (Édition Deluxe)
* 2012: *Ô filles de l’eau*

### Singelak 
* 2003: *Cassé*
* 2003: *Une femme cachée*
* 2003: *Suivre une étoile*
* 2004: *Inévitablement*
* 2006: *Nolwenn Ohwo&nbsp;!*
* 2006: *Histoire Naturelle*
* 2006: *Mon ange*
* 2007: ''J'aimais tant l'aimer*
* 2007: *Reste encore*
* 2009: *Faut-il, faut-il pas&nbsp;?
* 2010: *Suite Sudarmoricaine*
* 2010: *La Jument de Michao*
* 2010: *Tri Martolod*

## Bideoak 
* 2003: *Une femme cachée*
* 2004: *Inévitablement*
* 2006: *Nolwenn Ohwo&nbsp;!*
* 2006: *Histoire Naturelle*
* 2006: *Mon ange*

## DVDak 
* 2007: *Histoires Naturelles Tour* (Olympia 2006)

## Kanpo loturak 
* http://nolwenn.org
Xavier Cugat

**Xavier Cugat** —jaiotzako izen-deiturez, '''Francesc d'Asís Xavier Cugat Mingall de Bru i Deulofeu'*— (Girona, Katalunia, 1900eko urtarrilaren 1a - Bartzelona, Katalunia, 1990eko urriaren 27a) musikaria eta margolaria izan zen. Artista polifazetikoa izateaz gain, Ameriketako Estatu Batuetan latindar musika zabaldu eta ezagutarazten aitzindari izan zen.

## Bizitza 
thumb|ezkerrera|Xavier Cugat, 1924an.

Ameriketako Estatu Batuetara joan zen bizitzera, familiarekin. New Yorken biolina jotzen ikasten hasi, eta Berlin eta Parisen jarraitu zituen ikasketak. New Yorkeko Teatro Nazionaleko Orkestra Sinfonikoko kide izatera iritsi zen, eta bakarlari gisa ere abestu zuen, oraindik oso gazte zela.

1915ean Enrico Caruso tenor ezagunaren taldean sartu zen, eta mundu osoan birak egin zituen harekin. 1920ko hamarraldian, krisialdi garaian, zenbait orkestratan biolina jotzeaz gainera, *Los Angeles Times* egunkarirako karikaturak eginez atera zuen bizibidea.

1936 aldera, bere taldea sortu zuen. Talde horrek *tropikal* edo *afro-kubatar* izenez ezagun izango zen generoa sortu zuen, eta berehala bihurtu zen musika talderik ospetsuenetako bat. Cugat berritzailetzat har daiteke, beste genero batzuetako zenbait obra ezagunen moldaketak egin zituelako (tango, sanba, runba edo manbokoak). Horretarako, musika tresna exotikoen azterketak egin zituen, hala nola marakena eta bongoarena.

1930 eta 1960 bitartean mundu osoan zehar jotzen ibili ondoren, Las Vegasen jarri zen bizitzen, eta han Frank Sinatra, Dean Martin eta Sammy Davis Jr. ezagutu zituen. Haiek bultzatuta, zenbait filmetan parte hartu zuen, beti bere orkestran joaz.

1980an Bartzelonara itzuli zen, eta bertan jatetxe baten zuzendari izan zen. Horrez gainera, pintatzeari heldu zion berriro, *naif'' estiloan, eta hainbat erakusketa egin zituen Europan barrena.

## Kanpo estekak 
* Xavier Cugaten webgunea   
* Xavier Cugaten filmografia irakurgai 
* Xavier Cugaten biografia  

## Erreferentziak
Analema

thumb|400px|Eguzki-analema, "zortzi" formakoa.
Astronomian, **analema** (grezieratik: *ἀνάλημμα*, "eguzki-erlojuaren idulkia") zeruko gorputz batek (normalean Eguzkiak) zeruaren esferan duen batez besteko posiziotik aldentzen denean osatzen duen kurba da. Gehienetan, terminoa Eguzkiak urtean zehar betetzen dituen posizioek zeruan marrazten duten irudia izendatzeko erabiltzen da.

Kurbak zortzi zenbaki etzanaren forma dauka, Eguzkiaren kasurako, eta Lurretik behatzen bada. Eguzkia beste planeta batzuetatik behatuz gero, formaren itxura beste bat da.

## Kanpo estekak
Uraren pribatizazio

**Uraren pribatizazioa** ur horniduraren zerbitzu publikoa enpresa pribatuen esku utzi eta botilaratutako ura edateko ur moduan nagusitzeko fenomenoari deritzo. Hazkunde ekonomiko eta demografikoak, kutsadura eta bestelako ingurumen arazoek ur eskasia ekarri eta ura arazo ekonomiko eta politiko larria izatea ekarri eta ur baliabideak eskuratzeko lehia sortu dute. Irtenbide gisa, uraren kudeaketa merkatuaren arauen mendean uztea erabaki da toki askotan, ur hornidura eraginkorragoa izango zelakoan. Negozio honetan murgilduta daude multinazionalak badaude, hala nola Vivendi eta RWE baina maiz ur honiduraren garestitzea eta urak kalitate eskasagoa izatea soilik ekarri dute.

## Kanpo estekak 
*  Movimientos ciudadanos frente a la privatización del agua
Nafarroako Aizkolari Txapelketa

[thumb|200px|[Mikel Mindegia da txapelketa gehien irabazi duen aizkolaria.]]
**Nafarroako Aizkolari Txapelketa** Nafarroako aizkolarien artean jokatzen den txapelketa nagusia da.

## Historia 
1980an jokatu zen lehen ekitaldia eta hasieran bi urtetik behin jokatzen zena, 1990tik aurrera urteroko bilakatu zen. Mikel Mindegia, Donato Larretxea eta Floren Nazabal izan ziren nagusi txapelketa honetan. 2015ean Iker Vicente izan zen txapelduna 18 urte besterik ez zituela eta jarraian jokatu diren guztiak ere berak irabazi ditu.

## Palmaresa 
Hauek izan dira orain arteko edizioak:

## Garaipenak 
## Erreferentziak 
## Kanpo estekak
Jane Seymour (aktorea)

**Jane Seymour**, jaiotzez **Joyce Penelope Wilhelmina Frankenberg** (1951ko otsailaren 15a, Hayes, Londres) ingeles aktore bat da. 1973an James Bond fikziozko pertsonaiari buruzko *Live and Let Die* filman *Bond neska* gisa agertzearekin batera ospetsu bilakatu zen. Gerora, hainbat telesaila eta filmetan antzeztu izan du, beharbada denetan ezagunena *Dr. Quinn, Medicine Woman* telesaila delarik.

## Kanpo estekak 
* Jane Seymour aktorearen webgunea 
* Jane Saymourren IMDBko fitxa ikusgai
Šibenik-Knin eskualdea

**Šibenik-Knin** (kroazieraz *Šibensko-kninska županija*) Kroaziako eskulade edo konderri bat da. Zadar eta Split-Dalmazia eskualdeen artean kokatzen dena, itsaso Adriatikoaren ertzean. 109.320 biztanle ditu (2011) eta bere hiriburua Šibenik da.

## Ondasun nabarmenak 
Šibenikeko Donejakue katedrala Gizateriaren Ondare izendatu zuen Unescok 1997an. Naturari dagokionez, eskualdeak 242 uharte ditu eta bi parke nazional ere bai: 1980an eratutako Kornati uharteen Parke Nazionala eta Krka ibaia babesteko 1985ean sorturiko Krka Parke Nazionala.

## Banaketa administratiboa 
Šibenik-Knin eskualdeak 5 hiri eta 15 udalerri ditu.

* Hiriak
** Drniš
** Knin
** Skradin
** Šibenik
** Vodice
* Udalerriak
** Bilice
** Civljane
** Ervenik
** Kijevo
** Kistanje
** Promina
** Biskupija
** Pirovac
** Primošten
** Rogoznica
** Ružić
** Tribunj
** Tisno
** Murter-Kornati
** Unešić

## Kanpo estekak 
*  Web orri ofiziala
Tom Selleck

**Thomas William "Tom" Selleck** (1945eko urtarrilaren 29a, Detroit, Michigan) estatubatuar aktore bat da. Ospetsua da 1980ko hamarkadan *Magnum (telesaila)* telesaileko pertsonaia nagusia jokatu zuelako. Antzeztu dituen film ezagunenen artean daude *High Road to China*, *Lassiter*, *Three Men and a Baby*, *Christopher Columbus: The Discovery* eta *In & Out*.

Indiana Jones fikziozko pertsonaia ospetsua antzezteko deitu zuten lehenbiziko aktorea Tom Selleck izan zen; baina, *Magnum* telesaileko ekoizleek film horretan parte hartzea ukatu ziotenez, azkenean rol hori Harrison Ford aktoreak bereganatu zuen.

## Kanpo estekak 
* Tom Selleck aktorearen IMDBko fitxa ikusgai
Šibenik

**Šibenik** Kroaziako Šibenik-Knin eskualdearen hiriburua da. Krka ibaia itsasoratzen den tokian dago eta 46.372 biztanle ditu (2011).

## Historia 
Dalmaziako hiri nagusiak ez bezala, Šibenik ez zuten iliriarrek edo greziarrek sortu. Hiriaren lehenengo aipamena 1066koa da Petar Krešimir IV errege kroaziarraren dokumentu batean, San Migel gazteluan egindako indusketek aldez aurretik dalmatak bertan bizi izan zirela erakusten badute ere. 1298an hiri karta eta apezpikutza lortu zituen.

1412 arte ez zuten veneziarrek Šibenik eskuratzea lortu eta XV mendearen bukaeran otomanoei aurre egitea lortu zuen. 1797an Austria-Hungariako inperioak Venezia hartzearekin bat bere lurrak ere hauen menpe gelditu ziren, tartean Napoleonen garaia izan bazen ere. Mundu gerren ondoren Jugoslaviaren barnean egon zen eta 1991tik Kroaziako hiria da.

## Klima 

## Ondasun nabarmenak 
* Donejakue katedrala (*Svetog Jakov*): Gizateriaren Ondare izendatu zuen Unescok 2000an. Erabat harriz eraiki zuten XV eta XVI mendeen artean, gotiko eta berpizkundeko estiloak txertatzen dituelarik.
* San Nikolas gotorlekua (*Tvrđava Sv. Nikole*): Itsasotik etor litezkeen etsaietatik babesten zuen hiria. Baditu beste bi gotorleku ere, zaharrena Santa Ana, X mendekoa, nahiz eta XVIII berriztua, eta San Juan, XVII mendean otomandarren erasoei aurre egiteko eraikia.
* Krka Parke Nazionala, hiritik gertu.

## Kirola 
Šibenik saskibaloilari famatuen jaioterria izan da, hala nola Dražen Petrović eta Gasteizko Saski Baskoniaren entrenatzailea izan zen Neven Spahija.

## Iruditegia 

Irudi:Šibenik.JPG|Hiriaren ikuspegia.
Irudi:St. Jacobuskathedraal ; Sibenik.jpg|Donejakue katedrala.
Irudi:St. Nicholas Fortress 0048.jpg|San Nikolas gotorlekua.
Irudi:City Hall sibenik.JPG|Udaletxea.
Irudi:Krk waterfalls.jpg|Krka Parke Nazionala.

## Herritar ospetsuak 
* Roberto Ferruzzi (1853-1934), margolaria.

## Erreferentziak 
## Kanpo estekak 
*  CroTuristica.com
Rock the Nation Tour

**Rock The Nation World Tour** bira Kiss hard rock taldearen kontzertu bira izan zen. Poison kontzertua zabaltzen zuen taldea izan zen. Bira honetan Eric Singer taldera itzuli zen bateria jotzen, berriro Peter Criss ordezkatuz, zeinen kontratua ez zuten berriztu Gene Simmonsek and Paul Stanleyk. Bira ez zen oso arrakastatsua izan, eta 58 kontzertutan 20,3 milioi dolar baino ez zuten irabazi. Amerikan sarrera gutxi saltzeak 2005erako zuten bira bat baztertzea ekarri zuen; hala ere, Australian, Japonian eta Mexikon salmentak oso handiak izan ziren. Kissek Amerikan eskura zeuden sarreren %49a baino ez zuen saldu, kontzertu bakoitzeko 304.417 dolareko irabaziarekin.

Bira honetan, abesti zerrenda ez zen 1970. hamarkadako abestietan zentratzen, aurreko azken biretan gertatzen zen moduan; beraien karrera osoa erakusten zuen abestiak jo zituzten. Makillajerik gabeko garaiko abestiak ere jo zituzten, 1996an makillajera itzuli zirenetik alde batean utzi zituztenak. Hala ere, bira honen ondoren, abesti horrek berriro ere baztertuak izan dira, "God Gave Rock 'N' Roll To You II" eta "Lick It Up" izan ezik.

## Abesti zerrenda 
# "Love Gun"
# "Deuce"
# "Makin' Love"
# "Lick It Up"
# "Got to Choose"
# "War Machine"
# "Christine Sixteen"
# "She"
# "I Want You"
# "I Love It Loud"
# "100,000 Years"
# "Unholy"
# "Shout It Out Loud"
# "I Was Made For Lovin You"
# "Detroit Rock City"
# "God Gave Rock 'N' Roll To You II"
# "Rock And Roll All Nite"

King Of The Night Time World/Tears Are Falling/Psycho Cyrcus/All The Way/Love Her All I Can/Creatures Of The Night/Hotter than Hell eta All American Man ere biran zehar jo zituzten

## Birako datak 
### Bertan behera utzitako kontzertuak 
* 2004ko maiatzaren 21a - Brisbane, Australia - Brisbane Convention Centre
* 2004ko ekainaren 23a - Seattle - White River Amphitheatre
* 2004ko uztailaren 31 - Tampa - Ford Amphitheatre
* 2004ko abuztuaren 1a - Pensacola, FL - Pensacola Civic Center

## Erreferentziak 
## Kanpo estekak
Krka

**Krka** Kroaziako Dalmazia eremuko ibaia da, Šibenik-Knin eskualdea zeharkatzen duena. Greziarrek *Catarbates* deitu zuten (malkartsua) eta erromatarrek *Corcoras*. 73 kilometroko luzera du eta ia ibilbide osoa parke nazionala da, Krka Parke Nazionala (*Nacionalni park Krka*).

Kroazia eta Bosniaren arteko mugatik gertu dagoen Knin herriaren inguruan azaleratzen da, Dinara mendien oinean, eta hasieran *Roski slap* 27 metrotako altuera duen ur-jauzia pasa ondoren Visovacko lakua sortzen du. Lakuaren erdian dagoen irla txiki batean Visovac monasterio frantziskotarra dago. Lakuaren beste muturrean *Skradinski Buk* urjauzia dago, Skradin herritik 15 kilometrora. Iguru horretan mendebaldetik datorkion *Čikola* errekaren urak jasotzen ditu eta azkenik estuario estua jarraituz Šibeniken itsasoratzen da, Itsaso Adriatikoan.

## Erreferentziak 
## Kanpo estekak
Skradin

**Skradin**, Kroaziako Šibenik-Knin eskualdean kokaturiko 3.986 biztanletako (2001) herria da. Šibenik hiriburutik 17 kilometrotara dago eta Krka Parke Nazionalaren sarrera bertan dago.

Iliriar leinuak ziren dalmata eta liburnoen arteko mugan sortu zen *Scardona* herria eta berehala liburnoen hiriburu bihurtu zen. Eslaviarren inbasioek erabat suntsitu zuten, baina *Bribir Šubič* familiak berreraiki eta bere egoitza izan zen 1522an otomandarrek hartu zuten arte. Šibenikek indarra hartu ahala Skradinen gainbehera iritsi zen.

[thumb|ezkerrera|250px|Skradinski Buk ([Krka Parke Nazionala)]]

## Kanpo estekak
Cruachan (musika taldea)

**Cruachan** (euskarazko ahoskera *Kruajan*) 1992an Irlandako Dublin hiriburuan sortutako celtic metal musika jotzen duen talde bat da.

*Cruahan* izenaren jatorria Irlandako Roscommoneko konderrian dagoen Rathcroghan aztarnategi arkeologikoan oinarritzen da, garai batean leku hau Connaught erresumako hiriburua izan zelarik.

Black metal eta folk metal musika motak irlandar mitologia eta bikingoen gaiekin nahastu ohi dituzte. Halere black metal eragina piskanaka desagertzen joan doa, honela bada, euren zaletuak black metal motako diskotzat lehenbizi kaleratu zuten Tuatha Na Gael (1995) diskoa bakarrik jotzen dute.

## Diskografia 
* *Tuatha Na Gael* (1995)
* *The Middle Kingdom* (2000)
* *Folk-Lore* (2002)
* *Pagan* (2004)
* ''The Morrigan's Call* (2006)
* *Blood on the Black Robe'' (2011)

## Iruditegia 

Irudi:Cruachan at Global East Rock Festival 2010 (4).jpg|Cruachan taldea 2010eko Global East Rock Festival jaialdian zehar
Irudi:Cruachan at Global East Rock Festival 2010 (3).jpg|2010
Irudi:Cruachan at Global East Rock Festival 2010 (2).jpg|2010

## Kanpo estekak 
* Cruachan taldearen webgune ofiziala 
* Cruachan taldeko zaletu eta jarraitzaileen webgunea
Mendebaldeko Espainiar Afrika

**Mendebaldeko Espainiar Afrika** (gaztelaniaz: *África Occidental Española*) Afrikako mendebaldeko espainiar kolonia eta protektoratuen (Kanariar Uharteak izan ezik) elkartea izan zen. 1946an sortu zuten Ifni eta Saguia el Hamra eskualdeak, Marokoko Espainiar Protektoratuaren hegoaldeko eskualdea (Juby lurmuturrarena) eta Río de Oro kolonia batuz.

1958ko urtarrilaren 14an elkartea desegin zuten: 1958ko apirilaren 1eko Angra de Cintrako itunaren bitartez, Espainiak Marokoari Juby lurmuturra eman zion, Río de Orok eta Saguia el Hamrak Espainiar Sahara osatu zuten eta Ifni espainiar itsaso haraindiko probintzia osatu zuen.

## Kanpo estekak
Dropkick Murphys

***Dropkick Murphys***, sarritan ***DKM*** letrez laburtua, 1996an Ameriketako Estatu Batuetako Boston hirian sortu zen celtic punk talde bat da. Haien musikan eragina izan duten taldeen artean honako hauek daude: *Stiff Little Fingers*, *The Pogues*, *The Clash*, *Thin Lizzy*, *The Dubliners* eta ''Swingin' Utters''.

Taldeak mundu osoan barna egindako biren ondorioz, ospea bereganatu du, beren jatorrizko Boston hirian urtero San Patrizio Egunan jo ohi dituzten kontzertuak oso jendetsuak baitira. Bestalde, hiri horretako Boston Red Sox eta Boston Bruins beisbol eta izotz-hockey taldeen partiduetan ere jo izan dute.

## Iruditegia 

Irudi:ShippingUpbanner.jpg|Taldearen ikurra.
Irudi:Scruffywallace.jpg|Josh "Scruffy" Wallace gaita-jotzailea.
Irudi:Timbrennan.jpg|Tim Brennan.
Irudi:DropkickMurphys1.jpg|Taldekideak.

## Kanta batzuk entzungai 
* I'm Shipping Up To Boston - Dropkick Murphys 
* The State Of Massachusetts - Dropkick Murphys 
* Dropkick Murphys - fairmount hill 
* Dropkick Murphys - Johnny I hardly knew ya 

## Kanpo estekak 
* Dropkick Murphys taldearen webgunea
Ameriketako Estatu Batuetako Etxebizitza eta Hiri Garapen Saila

**Ameriketako Estatu Batuetako Etxebizitza eta Hiri Garapen Saila** Ameriketako Estatu Batuetako etxebizitzen inguruko politikaz eta hiri-garapenaz arduratzen den departamendu exekutibo federala da. Sail honek egoitza Washington Hirian du. Departamendua 1965. urtean sortu zuen Lyndon Johnson presidenteak *Great Society* izeneko erreforma planaren barnean.

## Ikus, gainera 
* Etxebizitzaren Administrazio Federala

## Kanpo estekak 
* Sailaren webgune ofiziala
Lurte

**Lurte** (aragoierazko izena da, baina euskaratik bide dator eta ziurrenik *luizi* esan nahi zuen, edo bestela *elur-jausi*, hots, *elurte*) Espainiako Aragoi autonomia erkidegoko Zaragoza hirian sortutako folk musika taldea da. Bere musika aragoitar haizezko musika tresnen erabilpenean oinarritzen da, esate baterako: Botoko gaita, dultzaina, Ribagorzako tronpa, ttun-ttuna edota txistua, eta guzti horiei perkusio boteretsu bat batzen diote.

Taldearen erritmo, indar eta izaerak almogavarren guduak oroitarazten dituzte Almogabarrak Aragoiko Erregearen edota hobekien ordaintzen zuenaren zerbitzupeko mertzenario gudaroste bat izan zen, XI. eta XIV. mende artean guduka aritu zirenak.

Euren musika emanaldietan almogavarren erara jantziak agertu ohi dira.

## Diskografia 
* Dispierta Fierro! (2005) ("Iratzarri burdin!")
* Deus lo Bol (2008) ("Jainkoak hala nahi du")
* Biellas Esferras (2010) ("Hondamen zaharrak")
* Neopatria (2011) ("Neopatria", aintzinako Greziako dukerria)

## Erreferentziak 
## Kanpo estekak 
* Lurte taldearen webgune ofiziala    
* Lurte taldea, Myspace.com webgunean
Sakia-el-Hamra

**Sakia-el-Hamra** (, ), 1969 baino lehen Río de Oro eskualdearekin batera Espainiar Sahara probintzia osatzen zuten eskualdeetako bat izan zen. Probintziako iparraldean kokatuta zegoen eta 82.000&nbsp;km²-ko azalera zuen. Izena Aaiun bere hiriburua zeharkatzen zuen ubidetik zetorkion.

Hegoaldeko muga Bojador lurmuturran (26º paralelo ipar latitudea), iparraldeko muga Juby lurmuturran (27º&nbsp;40' paralelo ipar latitudea) eta ekialdeko muga 8º&nbsp;40' meridianoan zituen. Aaiun hiriburuaz gain, Smara eta Bir Lehlu eskualdeko hiririk nagusienak ziren.

## Erreferentziak 
## Kanpo estekak
Ifni

**Ifni** Marokoko kostaldean, Agadirretik hegoalderantz, zegoen espainiar probintzia ohia izan zen, egun Marokoko eskualdea dena. 1964an 1.502&nbsp;km² azalera eta 51.517 biztanle zituen, industria nagusia arrantza izanik.

## Historia 
1476an gaztelarrek bertan Santa Cruz de la Mar Pequeña izeneko gotorleku bat ezarri zuten Kanarietako azukrearen plantazioentzat esklaboak lortzeko. Hala ere, 1524an berbereek kanporatuak izan ziren. XIX. mendeko Afrikaren banaketaren ondorioz, Espainiak eskualdean zituen "eskubideak" aldarrikatu eta Marokoekin guda azkarra izan ondoren, 1860ko apirilaren 26an eskualdea okupatu zuen. 1934an Espainiak gobernadorea ezarri eta, deskolonizazio eran, hasieran probintzia bilakatu eta gero 1969ko urtarrilaren 4an Marokoari itzuli zion. Maroko urte batzuk aurrerago, Ifniko Gerran hain zuzen ere, jadanik saiatu zen eskualdea kontrolpean izatea.

## Kanpo estekak
Kodominantzia

Genetikan, bi aleloen artean **kodominantzia** dago indar berarekin agertzen direnean fenotipoan, hots, alelo gainartzaile edo azpirakorrik ez dagoenean. Alelo kodominanteak dituzten bi landare homozigotoak gurutzatzerakoan, esaterako, ondorengo edo hibrido guztiek bikote sortzailearen tarteko fenotipoa izango dute.

Kodominantziari ere **tarteko herentzia** deitzen zaio.

Dragoi-mutur izeneko landareen adibideak agerian jartzen du kodominantzia. Landare honen loreak bi kolore izan dezake: zuria eta gorria. Lorearen kolorea kontrolatzen duen geneak bi alelo ditu: batek kolore zuria eragiten du (*Z*) eta besteak gorria (*G*).

Bi landare homozigotoak (bata zuria eta bestea gorria) gurutzatzean ondorengo guztiek tarteko fenotipoa (arrosa) izango dute. Hots:

:*ZZ* (zuria) x *GG* (gorria) → *ZG* (arrosa)

Alelo gainartzailerik edo azpirakorrik ez dagoenez, kasu honetan Mendelen lehenengo legea ez da betetzen.

Kodominantziaren beste kasu bat odol-taldeekin gertatzen da. AB genotipoa duenak A eta B alelo kodominanteak ditu.

## Kanpo estekak
Tudanka behi

**Tudanka behia** edo "tudanka", (euskaraz: "duranga"), Kantabriako bertako behi arraza bat da, bereziki komunitatearen mendebaldeko aldean hedaturik dagoena. Hauetako zenbait behi, bere estimu handia zela eta, Kantabriarekin mugakideak dieren zenbait euskal eskualdetan zabalduak izan dira ere. Bizkaiko Karrantzan zein Enkarterriko beste hainbat herrietan bereziki.

Iraganean oso behi estimatua izan zen baserriko lanak egiteko. Gurdietatik tiratzeko lantegian ere famatua zen tudanka behia. Hau dela eta, Kantabriako betako beste bi arraza, campurriana behia eta lebaniega behia desagertu ziren tudankaren aurrean edo behi hauekin nahastu ziren beraien ezaugarri propiak desagertu arte.

1832en urtetik aurrera Arabako Foru Aldundiak herrialdeko behi aziendaren zentsoak burutu zituen eta bertan aipatzen ziren tudanka arrazako idi pareak herrialdean hedaturik. Tudanka behiaren inportazio hauek eragina izan dute, zalantzarik gabe, terreña behi arrazan.

## Ezaugarriak 
Batez besteko pisua 320 kg. da behietan eta 420 kg. zezenetan. Behien altuera 135 zentimetro ingurukoa da, eta 150 zentimetro zezenen kasuan.

## Banaketa 
Esan bezala bereziki Kantabrian hedatzen da arraza, baina historikoki baita Euskal Herriko mendebalean eta Palentziako iparaldeko zenbait herrietan; La Castilleria, La Pernía, La Lora, La Braña eta Fuentes Carrionas. Azken urtetan arraza berriro zabaldu da Euskal Herriko zenbait eskualdetara.
Azienda hau oso ugaria da Saja-Besaya Natura Parkean
thumb|350 px|Tudanka behi parea lanean

## Erreferentziak 
## Kanpo estekak 
Arrazari buruzko web horrialdea

## Argazki galeria 

Image:Tudanca.JPG
Image:Tudanca1.JPG
Image:TudancaBull.JPG
Image:TudancaHerd.JPG
Image:TudancaCalves.JPG
Image:Image-Carro base.jpg
Río de Oro

250px|thumb|Río de Ororen kokalekua, eskualdean

**Río de Oro** (arabieraz: وادي الذهب *wādī-að-ðahab*, euskaraz: «urrezko ibaia»), 1969 baino lehen Saguia el Hamra eskualdearekin batera Espainiar Sahara probintzia osatzen zuten eskualdeetako bat izan zen. Probintziako hegoaldean zegoen, eta 184.000&nbsp;km² zituen. Hiriburua Dakhla zen. Iparraldeko muga Bojador lurmuturrean (26º paralelo ipar latitudea) zuen; eta hegoaldeko muga, Lurmutur Zurian edo *Ras Nouadhibou*n (21 paralelo ipar latitudea). Biztanleak berbereak dira, beltzekin nahasiak batzuetan, eta musulmanak.

[thumb|ezkerrera|[Basamortua, Río de Oroko ohiko paisaia.]]

## Geografia 
Basamortuak hartzen du lurralde guztia. Klima oso idorra da eta, oso handiak dira tenperatura aldeak barnealdeko zenbait lekutan: 0&nbsp;°C gauean eta 65&nbsp;°C arratsaldean.

## Historia 
Berbere herriak bizi dira aspaldidanik Río de Oro aldean. 1346an lehorreratu ziren portugaldarrak Dakhlako badian, eta *Río de Oro* izena eman zioten alde hari, Afrika mendebaldetik ekarritako urre merkataritzan aritzen zirelako. 1884an iritsi ziren espainiarrak, eta nagusi geratu ziren, *Saguia el Hamra* (Mendebaldeko Saharako iparraldea) izeneko lurraldean bezala.

Espainiarrek alde egin ondoren (1976ko otsaila), Marokoko estatua jabetu zen Mendebaleko Saharako iparraldeko lurrez, eta berebat egin zuen Mauritaniak Río de Oroko lurretan (Dakhlako hiritik hegoaldera). 1976an sortu zen Saharako Errepublika Arabiar Demokratikoa, eta Fronte Polisarioa (*Frente Popular para la Liberación de Saguia el-Hamra y Rio de Oro* gaztelaniazko izenaren akronimoa da *Polisario*) gogor hasi zen bi armada okupatzaile horien aurka. 1979an Mauritaniak Río de Oro utzi eta Saharako Errepublika Arabiar Demokratikoa ezagutu zuen. Marokoko armada jabetu zen, ordea, lurralde hartaz, eta han jarraitzen du geroztik, Fronte Polisarioaren erasopean urte askoz, eta su-eten egoeran orain.

Munduko hirurogeita hamar estatuk onartu dute dagoeneko Saharako Errepublika Arabiar Demokratikoa.

## Erreferentziak 
## Kanpo estekak
Ginea Espainiarra

**Ginea Espainiarra** (gaztelaniaz: *Guinea Española*) Gineako golkoan Espainiak zuen kolonia izan zen, Ekuatore Ginea estatu burujabe bilakatuko zena. Koloniak 1885 eta 1968 artean iraun bazuen ere, 1926an antolatu zen 1900an sortutako Río Muni, Fernando Poo uhartea eta Elobey, Annobon eta Corisco eta inguruko uharte batzuk batuz.

## Erreferentziak 
## Kanpo estekak
Botoko gaita

**Botoko gaita** (aragoiera eta ) Aragoiko gaita edo xirolarru herrikoia da. XX. mendeko 1970eko hamarkadarako ia galtzorian zegoen, halere 1978an bere berreskurapenari ekin zitzaion. XX. mendearen amaieratik aurrera musika tresna honen egile batzuk ere agertu dira.

## Ikus gainera 
* Ribagorzako tronpa
* Ttun-ttun
* Txistu
* Dultzaina

## Kanpo estekak
Ribagorzako tronpa

thumb|200px|eskuinera|Ribagorzako tronpa.

**Ribagorzako tronpa** (aragoiera eta gaztelaniaz *Trompa de Ribagorza*) bi mingain dituen haize instrumentu bat da eta bere izenak ongi adierazten duen bezala, jatorria Aragoiko Ribagorza eskualdean du, bereziki Graus udalerrian jo ohi da. Musika tresna honen berreskuratzailea Mariano Pascual izan zen, honek berreskurapen hau egiteko XIX. mendearen amaieraldera Caserras del Castillo eta Ekialdeko Behe Ribagorzan jo ohi ziren eta Graus udalerrian gordetzen diren musika tresna antzekoetan oinarritu zen.

## Ikus gainera 
* Botoko gaita
* Ttun-ttun
* Txistu
* Dultzaina

## Kanpo estekak 
* Graus eta Behe Ribargorzako gaitaren berreskuratzea. Oboe herrikoia.
Goonietarrak

**Goonietarrak** (ingelesez *The Goonies*) 1985eko Richard Donner estatubatuar zinema zuzendariak zuzendutako abenturazko komedia film bat da. Istorioa edo ideia orokorra Steven Spielberg zuzendariak sortu eta idatzi zuen; film honetako ekoizleetako bat ere izan zen. Aitzitik, Chris Columbus gidoigileak idatzi zuen filmarako espreski moldatutako gidoia. Sean Astin, Josh Brolin, Jeff Cohen, Corey Feldman, Kerri Green, Martha Plimpton eta Ke Huy Quan aktoreek antzeztu zuten. Oregon estatuaren kostaldeko Astoria udalerrian filmatu zuten.

Soinu bandaren doinu edo abesti nagusia ''The Goonies 'R' Good Enough* (*Goonietarrak behar adina onak dira*) Cyndi Lauper abeslariak konposatu eta abestu zuen. Gainera, filmaren 12. minutuan telebistako bideoklip batean *kameoa* (agerpen laburra) egin zuen. REO Speedwagon eta The Bangles taldeen abestiak ere badauzka.

## Argumentua 
1985ko uda, AEBetako Oregon estatua. Mikey Walsh (Sean Astin) kostaldeko Astoria udalerrian bizi den gaztetxo bat da. Bere aita (Keith Walker), arazo ekonomikoak direla eta, larri xamar dabil, inbertsiogile diruzale batzuk Walsh familia bizi den auzoa suntsitu eta bertan golf zelai bat eraiki nahi baidute. Auzoak *Goon Docks* deritzo ("Goon Kaiak"), hortik dator filma honen izenburua. Mickey eta bere lagun koadrilak euren buruei *Goonietarrak* deitzen diete.

Arratsalde enbatatsu batean, Mikey bere lagunekin batera etxe zuloan daude. Erabat asperturik daudelarik, ganbarara igo eta hainbat antzinako gailu zahar eta bitxi topatzen dituzte. Haien artean, nahi gabe, "Willy begibakarra" delako baten altxorraren mapa topatuko dute, hau duela mende batzuk bere eskifaiarekin batera desagertu zen pirata bat izan zen.

Orduan lagun koadrila euren familien estualdi ekonomikoa konpondu dezakeen altxorraren bila kaleratzea erabakiko dute, hau lortuko ez balukete, *Goonietarren taldea'' betirako deseginez.

Altxorraren bilaketak kostaldeko taberna zahar baten lurpera eramando ditu, taberna horren jabeak Fratellitarrak dira, altxorra bereganatzeako irrikia duten banku lapur familia. Goonietarrek piratek tranpez josiriko lurpeko pasabideen artean eta Fratellitarrak atzetik jarraitzen dituztela altxorraren bilaketa abenturari ekingo diote.

## Aktoreak 
### Goonietarrak 
* Sean Astin: Michael "Mikey" Walsh
* Corey Feldman: Clark "Ahotzar" Devereaux
* Jonathan Ke Quan: Richard "Data" Wang
* Jeff Cohen: Lawrence "Pottolo" Cohen
* Josh Brolin: Brandon "Brand" Walsh, Mikeyren anai zaharra
* Kerri Green: Andrea "Andy" Carmichael
* Martha Plimpton: Stephanie "Stef" Steinbrenner

### Bestelakoak 
* Anne Ramsey: Amatxo Fratelli
* Joe Pantoliano: Francis Fratelli
* Robert Davi: Jake Fratelli
* John Matuszak: Lotney "Sloth" Fratelli
* Mary Ellen Trainor: Irene Walsh
* Keith Walker: Irving Walsh
* Steve Antin: Troy Perkins
* Lupe Ontiveros: Rosalita, Walshtarren neskamea

## Kanpo estekak 
* The Goonies filmaren trailerra edo iragarkia ikusgai. Youtube.com 
* The Goonies filmaren IMDB fitxa ikusgai 
* The Goonies.com - The Goonies filmari buruzko webgunea
Elobey, Annobon eta Corisco

**Elobey, Annobon eta Corisco** (gaztelaniaz: *Elobey, Annobón y Corisco*) Gineako golkoan Espainiak zuen kolonia izan zen, Elobey Grande, Elobey Chico, Annobon eta Corisco uharteek osatuta.

Guztira 36 km²-ko azalera eta 1910ean 2.950 biztanle inguru zituen. Hiriburua Santa Isabel zuen. 1926an Río Muni eskualdearekin batera Espainiar Ginea osatu zuen.

## Erreferentziak 
## Kanpo estekak
Río Muni

**Río Muni** Ekuatore Gineako eskualde kontinentala da, Gabon eta Kamerunekin mugak dituena. Hiriburua Bata du.

Eskualdeak 26.017 km²-ko azalera eta 2001ean 749.529 biztanle zituen

1778an Portugalek Espainiari eskualdea eman zion, gero Elobey, Annobon eta Corisco eta Fernando Poo koloniekin batera Espainiar Ginea osatuko zuena. 1918an espainiarrek zigor-espedizio bat antolatu zuten Mawomo inguruan. 1968an independentzia lortu zuen.

Bertoko biztanle gehienak fang badira ere, badaude bantuak ere. Politikoki lau probintziek osatuta dago: Erdi-Hegoaldea, Kie-Ntem, Kostaldea eta Wele-Nzasek hain zuzen ere.

Bataz gain Evinayong, Ebebiyín, Acalayong, Cogo, Acurenam, Mongomo, Niefang eta Añisok eskualdeko hiri nagusiak dira.

## Erreferentziak 
## Kanpo estekak
Desjabetzapen

**Desjabetzapena** estatuak ondasun baten jabetza bere jabeari kentzen dionean gertatzen da, jabearen borondatea kontuan hartu gabe baina legeak ezartzen dituen prozedurak erabiliz eta jabeari kalte-ordaina emanez. Sarritan desjabetzeek azpiegitura publikoak eraikitzeko lurrak eta eraikinak hartzen dituzte, baina enpresa pribatuak ere desjabetu daitezke, sektore ekonomiko bat estatuaren esku geratzea bilatzen duen nazionalizazio izeneko prozesuaren baitan.

## Kanpo estekak
Loinazko Andre Mariaren baseliza

**Loinazko Andre Mariaren baseliza** Beasaingo (Goierri, Gipuzkoa) Loinatz auzoan dagoen baseliza bat da. Baselizaren lehenengo aipamena 1565ekoa da. Oraingo tenplua, Pedro Karrerakok 1729an berreraikia da, eta 1979an berritu zuten, hainbat herritarren ekimenez.

Aipatzekoa da Loinazko Andre Mariaren imajina: 0,75 metroko altuera duen taila polikromatu hori, dirudienez, XIII. mendekoa da. Ama Birjinarekin batera ageri da Berreroslea, baina Andre Mariak ez du haurrarekin inolako komunikaziorik adierazten, eta eskuineko eskuan lore bat du, garbitasun ikur. Haurrak bedeinkatzeko jarrera du.

## Erreferentziak 
## Kanpo estekak
Marokoko Protektoratu Frantsesa

**Marokoko Protektoratu Frantsesa**, (arabieraz: حماية فرنسا في المغرب ; frantsesez *Protectorat français au Maroc*) Marokon 1912ko martxoaren 30eko Feseko itunaren ondorioz ezarritako frantziar protektoratua izan zen. Marokoko Protektoratu Frantsesak ez zuen herrialdeko iparraldea barnean sartu, hau espainiar protektoratua zelako. 1912tik marokoar independentziara arte (1956ko martxoaren 2a) iraun zuen. Protektoratuaren ezarpena mendeetako frantziar-marokoarren arteko harremanen ondorioa izan zen.

## Erreferentziak 
## Kanpo estekak
Izar Beltz ateneoa

**Izar Beltz ateneoa**, Bilboko Irala auzoko ateneo bat da, hau da, hainbat aktibitate kultural aurrera eramaten dituen gune sozial autogestionatu bat. Andrés Isasi kalean kokatzen da, 15.em zenbakian. Bilboko Okupazio Mugimenduaren partaide da, eta ideologia libertarioaren zabaltzea du xede. Horretarako, informazio boletinak sortzen eta konferentziak antolatzen ditu, eta baita liburutegi bat guztien esku jarri ere.

Izar Beltz Ateneoa gune okupatu bat da, Bilboko Udalaren hirigintza politikaren aurka azaltzen baita. Ateneo honetakoekin kontaktuan jartzeko idatzi ateneo@izarbeltz.org helbidera.

## Egutegia 
## Kanpo estekak 
*   Izar Beltz Ateneoaren blog-a

## Ikus, gainera 
* Anarkismo
* Anarkosindikalismo
* Autogestio
* Bilboko Okupazio Mugimendua
* Gaztetxe
* Komunismo libertario
* Okupazio
Marokoko Protektoratua

**Marokoko Protektoratua** 1912an Afrikako herrialde hori banatu zuten bi kolonia izan daiteke:

* Marokoko Frantziar Protektoratua (1912-1956).
* Marokoko Espainiar Protektoratua (1913-1956).
Tipologia

Zientzian, **tipologia** ikergai den elementu-multzo batean (pertsonak, animaliak, herrialdeak) *tipo* edo sail bereziak ezartzeko prozedura da, elementuak tipo horietan sailkatzeko helburua duena, elementu batetik bestera dauden ezberdintasunen kausak hobeto bereizi eta aztertu asmoz. Adiera zabalean, prozedura horren ondorioz sortzen den sail edo tipo multzoari ere *tipologia* deritzo.

Tipologiak behin behineko egoerak eta aldaerak aztertzeko erabiltzen dira. Sailkapenetan, berriz, izadiaren taldeak aztertzen dira, taldearen barruan nahi adina ezaugarri biltzen dituztela ere. Horregatik sailkapenak aldaeren ikerketetarako aurreko pausoa dira, ez baitituzte behin-behineko egoerak kontuan hartzen. Tipologiak horrenbestez, ez dira sailkapenak bezain iraunkorrak eta egiten dituzten deskribapenak arazoei irtenbidea ematen dieten neurrian dira onargarri. Gizarte-zientzietan erabili dira tipologiak, antropologian eta arkeologian batez ere; gizakien tresnak, marrazkiak, eraikuntzak, hilobiak, gizarte antolamenduak eta ideologiak era horretara aztertu dituzte antropologoek eta arkeologoek.

## Hizkuntzalaritza 
Hizkuntzalaritzaren testuingurua munduko hizkuntzak sailkatzeko erabili ohi den sistema bati buruz hitz egiterakoan erabiltzen den terminoa da tipologia. Munduko hizkuntzak, barneko gramatika-egiturari erreparatuz gero, askotan badituzte hainbat elementu berdinetik, eta badituzte aukera bakar batzuk onartzen dituzten elementuak. Horrela nominatibo-akusatibo hizkuntzak, absolutibo-ergatibo hizkuntzak bereizi ohi direnean, sailkapen tipologikoa egiten da, eta sailkapen hau ohiko familien sailkapen filogenetikotik independentea da.

## Erreferentziak 
## Kanpo estekak
Monegros Desert Festival

**Monegros Desert Festival** (euskaraz *Monegroak Basamortuko Jaialdia*) Espainiako Aragoi autonomia erkidegoan dagoen Monegroak eskualdean urtero ospatu ohi den musika elektronikoaren inguruko jaialdi bat da, Candasnos eta Fraga udalerrien artean kokatzen delarik.

Techno, hip-hop, drum and bass eta minimal musiken kontzertu eta emanaldiak eskeintzen dira.

## Historia 
Musika jaialdi hau Florida 135 klubeko ohiko bezeroak elkartzean sortu zen, hasierako ekitaldia 1994an ospatu zelarik, eta gaur egun europar musika elektronikoaren inguruko ospakizun garrantzitsuenetakoen artean kokatzen da. Azken urte hauetan batez besteko 40.000 pertsonen bisita izan du, eskualde osoan eragin handia duen ospakizuna da, Lleida, Zaragoza edo Huesca bezalako hirietatik nahiz inguruetako udalerrietatik jendea ugari bertaratzen baita, ondorioz jaialdiak irauten dituen egunetan zehar eskualdeko ostatuak bete eta etekin ekonomikoa atera ohi dute.

Bere egoitza Bartzelona hirian duen Enter Group ekoiztetxeak antolatu ohi du. Jaialdi honen helburua mundu osoan arrakasta duten nazioarteko musika elektroniko, hip-hop eta raparen inguruko artistak bertara erakartzea da.

## Ekitaldiak 
Daramatzan 16 ekitaldietan zehar, bertatik artista ugari iragan izan dira, urtero nazioartean ezagunak diren 30 artista inguru bildu ohi dira.

- 2009ko ekitaldia: Andreas Kremer / Brodinski / Ben Sims / Cristian Varela / Calle 13 / Carl Cox / Dave Clarke / Dj Hype & Mc Jakes / Dubfire /Eto & Gab / Frank Kvitta /Fran The Breakstorm & Mc Prince Osito & Mc R-Vee / Gentleman / Josh Wink / Ken Ishii / La Excepción / Loco Dice / Lukas & Fernanda Martins / N-Type / O.B.I. / Orbital / Oscar De Rivera / Pet Duo / Robert Lamart / Ricardo Villalobos / Sven Väth / Sven Wittekind / Subfocus / The Madox / Tiga / Tote King Band / Tego Calderón / Valentino Kanzyani / Vitalic

- 2010eko ekitaldia: Pendulum (live), 2manydjs (live), Laurent Garnier (live), Mala Rodríguez, Bloody Beetroots Death Crew 77, Buraka Som Sistema (live), Dave Clarke, Richie Hawtin, Jeff Mills, Luciano, Digitalism (dj set), Ben Sims, Adam Beyer, Marco Carola vs. Loco Dice (Back II Back exclusive set), Technasia (live), DJ Rush, Oscar Mulero, Umek, Popof (live), Cristian Varela, Paul Ritch (live), Matthew Jonson, Frank Kvitta, Pet Duo, Boris S (live), OBI Vs. Lukas, Eto & Gab, Du’Art, Mat Weasel VS Harry Potar aka Roms, Guigoo Narkotek, Maissouille, CPV, SFDK, Morodo, Chacho Brodas, Caspa feat. MC Rod Azlan, Reso, Sub Focus, Benny Page, Drumsound & Bassline Smith feat. Youngman MC, Aaron Spectre’ Drumcorps (live), Aphrodite & MC Junior Red, Kid 606, Otto von Schirach, Marc Marzenit (live), Cesar Merveille, The Horrorist,Niskerone, Narcotik Dlux, Raúl Mezcolanza, Fran the Breakstorm feat. MC Osito & MCR eta Ve.

## Kanpo estekak 
* Monegros Desert Festival jaialdiko webgunea      
* Monegros Desert Festival - Myspace.com webgunea
Zazpikatu gaztetxea

**Zazpikatu** Bilboko Alde Zaharreko Erronda kalearen ondoan, Solokoetxeko eskilaretan dagoen gaztetxea da.

## Historia 
2004. urtean Bilboko Alde Zaharreko Gazte Asanblada sortu zen, eta bertan hartutako erabakien ondorioz okupatu zen Unamuno plazako Geltoki gaztetxea, 7katu gaztetxearen aitzindaria. Ertzainek 4 egunen buruan hustu bazuten ere, Alde Zaharreko gazteek ez zuten amore eman: urtebete eskas pasata okupatu zen Unamuno plazan 7 Katu I izena jaso zuen gaztetxea. Gaztetxeak 12 egun iraun zituen agerian utziz Gazte Asanbladaren indarra; izan ere, denbora gutxian atondu zuten urteak eta urteak hutsik zeraman pisua. Ikastaroak, kalejirak, bazkariak...antolatu zituzten; bizi laburra baina emankorra izan zuen 7 Katu I gaztetxeak.

Gaur egungo Zazpi Katu gaztetxea, autogestioan eta antolakuntzan oinarritua, 2007ko Urtarrilaren 13an zabaldu zuten. Geroztik 4 aldiz indarrez hustua izan da, eta hainbat izan dira proiektu hau oztopatzeko egindakoak: multak, epaiketak, etengabeko jazarpena, kriminalizazioa... Baina Bilboko Alde Zaharreko gazteen laguntzaz oraindik irekia jarraitzen du gaztetxe honek.

## Egutegia 
## Kanpo estekak 
* Zazpikatu gaztetxearen webgunea

## Ikus, gainera 
* Bilboko Okupazio Mugimendua
* Gaztetxe
* Kukutza III Gaztetxea
* Bilbo Zaharreko Gaztetxea
Ekuatore Afrika Frantsesa

**Ekuatore Afrika Frantsesa** (frantsesez *Afrique équatoriale française* edo *AEF*) zortzi Afrikako Frantziar kolonien elkartea izan zen, Kongo ibaitik Sahararaino hedatu zena.

1910ean ezarri zutenean, lau lurraldeak batu zituzten: Gabon, Erdialdeko Kongo (egun Kongoko Errepublika dena), Ubangi-Xari (egun Afrika Erdiko Errepublika dena) eta Txad (hau 1920an sartu zen) hain zuzen ere. Gobernadorea Brazzavillen zuen egoitza, eskualde bakoitzean ordezkariak izanik.

## Erreferentziak 
## Kanpo estekak
Mendebaldeko Afrika Frantsesa

**Mendebaldeko Afrika Frantsesa** (frantsesez *Afrique occidentale française* edo *AOF*) zortzi Afrikako Frantziar kolonien elkartea izan zen. Koloniak Mauritania, Senegal, Sudan Frantsesa (egun Mali dena), Ginea Frantsesa (egun Ginea dena), Boli Kosta, Volta Garaia (egun Burkina Faso dena), Dahomey (egun Benin dena) eta Niger ziren. Elkarteak 4.689.000 kilometro koadro eta 25 milioi biztanle zituen desegin zenean.

## Agintarien zerrenda 
Elkartea zuzendu zuten gobernadoreak honakoak izan ziren:
* Jean-Baptiste Chaudié : 1895-1900
* Noel Ballay : 1900-1902
* Ernest Roume : 1902-1907
* William Merlaud-Ponty : 1908-1915
* François Joseph Clozel : 1916
* Joost van Vollenhoven : 1917-1918
* Martial Merlin : 1918-1923
* Jules Carde : 1923-1930
* Jules Brévie : 1930-1936
* Marcel de Coppet : 1936-1938
* Léon Cayla : 1939-1940
* Pierre Boisson : 1940-1943
* Pierre Cournarie : 1943-1946
* René Barthès : 1946-1948
* Paul Béchard : 1948-1951
* Bernard Cornut-Gentille : 1952-1956
* Gaston Custin : 1956-1957.

1957an mandatari goren bilakatu ziren:
* Gaston Custin : 1957-1958
* Pierre Messmer : 1958

## Erreferentziak 
## Kanpo estekak
Ordiziako enparantza nagusia

**Ordiziako enparantza nagusia** Gipuzkoako Goierri eskualdeko Ordizia udalerriaren enparantza edo plaza nagusia da. Hain zuzen ere, Ordiziako Alde Zaharrean kokatua dago.

## Azoka 
Udalerri honetako alde zaharraren bihotzean kokatzen da, udaletxearekin parez-pare. Bertan asteazkenero merkatua edo azoka ospetsua ospatu ohi da, beharbada, Gipuzkoa osoko kale merkaturik garrantzitsuena dena, bertako salneurriak Gipuzkoa osoko nekazal eta barazki produktuen salneurrien eredutzat hartu izan ohi direlarik.

Irudi:Ordizia - Plaza Nagusia 7.jpg|Gainaldeko armarria.
Irudi:Ordizia - Plaza Nagusia 2.jpg|Barnealdea.
Irudi:Ordizia - Plaza Nagusia 9.jpg|Ordiziako udaletxera begira dagoen aldea, atzealdean Abaria jauregia ikus daiteke.
Irudi:Ordizia - Plaza Nagusia 6.jpg|Barnealdea.
Irudi:Ordizia - Plaza Nagusia 8.jpg|Sarreretako bat.

## Historia 
Mendez mende, gutxienez 1512. urtetik aurrera, merkatua enparantza honetan eta bere inguruko eremuan ospatu ohi izan zen.

Aurrez, udaletxe parean asteroko azoka egiten zen eremu irekia egon arren, 1859an Lazka8nar Balda jauregia sure batean kiskaldua izatean aurreko eremua zabaldu eta plazak gaur gaur egun duen azalera izatera pasatu zen.

Halere, 1925eko ekainaren 11n Francisco Gurrutxagaren proiektuari jarraikiz, gaur egungo bere hormigoizko egitura eta teilatua gehitu zitzaizkion.

## Eraikinak 
Enparantza honen inguruan hainbat eraikin nabarmen daude: Abaria jauregia, Sujetoenea, Gazteluzar jauregia eta Ordiziako udaletxea.

## Inguruko eraikinak 

Irudi:Ordizia - Casa solariega de Abaria 1.jpg|Abaria jauregia.
Irudi:Ordizia - Plaza Nagusia 3.jpg|Arkupea.
Irudi:Ordizia - Plaza Nagusia 1.jpg|Goen kalea.
Irudi:Ordizia - Plaza Nagusia 4.jpg|Legazpi kaleko eraikinak.
Irudi:Ordizia - Plaza Nagusia 5.jpg|Eraikinak.

## Kanpo estekak 
* Ordiziako azokari buruzko argibidea
Ainielle

**Ainielle** Huescako probintziako Biescas udalerrian dagoen hustutako herria da. Herria 1960ko hamarkadatik egon da hutsik, baina oraindik eraikin gehienak zutik mantentzen dira, eliza barne. Itsas mailatik 1.355 metrora dago eta probintziako hiriburutik 86 kilometrora.

Julio Llamazaresen La Lluvia Amarilla eleberria herrian egokituta dago.

## Demografia 
1842an herriak 74 biztanle zituen, 1857an 135 biztanle eta hiru urte beranduago, 139 biztanle.

1850eko hamarkadan agintariek Ainielle eta Berbusa bat egin zuten udalerri bakarra osatuz. 1870eko hamarkadan bi herriek sortutako herriari Berbusa jarri zioten, azken honetan Ainiellen baino bizilagun gehiago zeudelako.

## Ikus, gainera 
* Biescas

## Kanpo estekak 
*  Herriari buruzko argazkiak.